26. júní

26. júní er 177. dagur ársins (178. á hlaupári) samkvæmt gregoríska tímatalinu. 188 dagar eru eftir af árinu.

 Atburðir 
 684 - Benedikt 2. varð páfi.
 1342 - Svíar unnu sigur á Dönum í orrustu við Kaupmannahöfn.
 1402 - Orrustan við Casalecchio: Hertoginn af Mílanó, Gian Galeazzo Visconti, sigraði her Bologna en dó skömmu síðar.
 1483 - Ríkharður 3. lýsti sig konung Englands.
 1581 - Norðurhéruð Niðurlanda lýstu yfir sjálfstæði frá Spáni.
 1782 - Bannfæring var numin úr lögum á Íslandi.
 1809 - Jörundur hundadagakonungur lét hengja upp auglýsingu þar sem á stóð meðal annars „Allur danskur myndugleiki er upphafinn á Íslandi“.
 1823 - Kötlugos hófst með stórhlaupi úr Mýrdalsjökli, sem skemmdi jarðir bæði í Mýrdal og Álftaveri.
 1847 - Aðaljárnbrautarstöðin í Kaupmannahöfn var tekin í notkun.
 1881 - Bandaríska draugaskipið Jamestown strandaði á Suðurnesjum.
 1900 - Eyfirðingar héldu aldamótasamkomu á Oddeyri og komu á þriðja þúsund manns.
 1905 - Fyrsta loftskeyti erlendis frá barst til Íslands. Þetta var Marconi-skeyti frá Englandi og var tekið á móti því í loftskeytastöð við Rauðará í Reykjavík.
 1921 - Kristján X, konungur Íslands og Danmerkur, kom í heimsókn til landsins.
 1928 - Boranir hófust eftir heitu vatni í Laugardal í Reykjavík.
 1930 - Alþingishátíðin var sett á Þingvöllum. Þangað komu um þrjátíu þúsund manns. Hátíðin stóð í þrjá daga.
 1946 - Stofnsáttmáli Sameinuðu þjóðanna var undirritaður í San Francisco í Bandaríkjunum af 50 stofnaðilum.
 1949 - Búð Þuríðar formanns var tekin í notkun á Stokkseyri í minningu Þuríðar.
 1960 - Madagaskar fékk sjálfstæði frá Frakklandi.
 1972 - Margot Fonteyn, breskur listdansari, kom til Íslands og hélt sýningu í Þjóðleikhúsinu og fékk mjög góða dóma.
 1972 - Nolan Bushnell og Ted Dabney stofnuðu bandaríska tölvufyrirtækið Atari.
 1973 - Heimaeyjargosið í Vestmannaeyjum hætti að bæra á sér eftir rúma fimm mánuði.
 1974 - Fyrsta varan með UPC-strikamerki var skönnuð í Bandaríkjunum.
 1976 - CN-turninn í Torontó í Kanada var opnaður.
 1977 - Elvis Presley kom í síðasta sinn fram á tónleikum í Indianapolis.
 1978 - Versalir urðu fyrir miklum skemmdum vegna sprengju sem bretónskir aðskilnaðarsinnar komu fyrir.
 1979 - Járnblendiverksmiðjan á Grundartanga hóf starfsemi sína.
 1986 - Mikill meirihluti hafnaði því í þjóðaratkvæðagreiðslu að heimila skilnaði á Írlandi.
 1988 - Forsetakosningar á Íslandi 1988: Þetta var í fyrsta sinn í sögu íslenska lýðveldisins sem mótframboð kom gegn sitjandi forseta.
 1989 - Christer Pettersson var dæmdur í lífstíðarfangelsi í Svíþjóð fyrir morðið á Olof Palme.
 1992 - Áfengis- og tóbaksverslun ríkisins framleiddi síðustu brennivínsflöskuna og afhenti hana Þjóðminjasafninu til varðveislu. Fyrsta flaskan var framleidd 1935 og er einnig varðveitt í safninu.
 1992 - Danmörk vann Evrópukeppni karla í knattspyrnu með 2-0 sigri á Þýskalandi.
 1994 - Microsoft tilkynnti að MS-DOS-stýrikerfið yrði hér eftir aðeins selt sem hluti af Windows.
 1996 - Írska blaðakonan Veronica Guerin var myrt í bíl sínum rétt utan við Dublin.
 1997 - Fyrsta bókin í Harry Potter-bókaröðinni, Harry Potter og viskusteinninn, kom út í London.
 2000 - Fyrstu drögin að erfðamengi mannsins voru gefin út af Human Genome Project.
 2000 - Kaþólska kirkjan lét þriðja leyndardóm Fatímu uppi.
 2004 - Forsetakosningar á Íslandi 2004: Ólafur Ragnar Grímsson var endurkjörinn forseti Íslands.
 2005 - Forseti Íslands, Ólafur Ragnar Grímsson, endurvígði minnisvarða um landnám Íslendinga í Spanish Fork.
 2011 - Heimsmeistaramótið í knattspyrnu kvenna 2011 hófst í Þýskalandi.
 2015 - Moskusprengingin í Kúveit: 27 létust og 227 særðust í sprengjuárás ISIL á mosku í Kúveitborg.
 2015 - Árásirnar í Susa: 22 ára gamall liðsmaður ISIL hóf skothríð á ferðamannastaðnum Port El Kantaoui í Túnis og drap 38 manns.
 2015 - Hæstiréttur Bandaríkjanna dæmdi að bandarísku fylkin gætu ekki bannað hjónabönd samkynhneigðra.
 2023 - Skýrsla fjármálaeftirlits Seðlabankans um sölu ríkisins á Íslandsbanka var birt. Komist var að þeirri niðurstöðu að brot við söluna hefðu verið alvarleg og kerfisbundin.

 Fædd 
 1730 - Charles Messier, franskur stjörnufræðingur (d. 1817).
 1824 - William Thomson, breskur stærð- og eðlisfræðingur (d. 1907).
 1866 - Carnarvon lávarður, enskur aðalsmaður (d. 1923).
 1891 - Guðfinna Þorsteinsdóttir (Erla), íslenskt skáld (d. 1972).
 1892 - Pearl S. Buck, bandarískur rithöfundur (d. 1973).
 1908 - Salvador Allende, forseti Chile (d. 1973).
 1929 - Alexander Fenton, skoskur þjóðfræðingur (d. 2012).
 1933 - Claudio Abbado, ítalskur hljómsveitarstjóri (d. 2014).
 1944 - Svavar Gestsson, íslenskur stjórnmálamaður.
 1950 - Michael Paul Chan, bandarískur leikari.
 1952 - Ragnheiður Steindórsdóttir, íslensk leikkona.
 1953 - Kristján L. Möller, íslenskur stjórnmálamaður.
 1955 - Tom Platz, bandarískur vaxtarræktarmaður.
 1956 - Chris Isaak, bandarískur tónlistarmaður.
 1966 - Stefán Hilmarsson, íslenskur söngvari.
 1968 - Guðni Th. Jóhannesson forseti Íslands.
 1968 - Jovenel Moïse, forseti Haítí (d. 2021).
 1969 - Steven Brand, skoskur leikari.
 1970 - Sean Hayes, bandarískur leikari.
 1970 - Paul Thomas Anderson, bandarískur leikstjóri.
 1970 - Chris O'Donnell, bandarískur leikari.
 1979 - Ryan Tedder, bandarískur söngvari og framleiðandi.
 1984 - Aubrey Plaza, bandarísk leikkona.
 1993 - Ariana Grande, bandarísk söngkona og leikkona.
 2005 - Alexía Hollandsprinsessa.

 Dáin 
 1541 - Francisco Pizarro, spænskur landvinningamaður (f. 1478).
 1944 - Guðmundur Friðjónsson, íslenskur rithöfundur (f. 1869).
 1948 - Pétur Magnússon, íslenskur stjórnmálamaður (f. 1888).
 1996 - Veronica Guerin, írskur blaðamaður (f. 1958).
 1997 - Israel Kamakawiwo'ole, tónlistarmaður frá Hawaii (f. 1959).
 2003 - Strom Thurmond, bandarískur stjórnmálamaður (f. 1902).
 2015 - Pétur Blöndal, íslenskur stjórnmálamaður (f. 1944).
 2021 – Mike Gravel, bandarískur stjórnmálamaður (f. 1930).

Flokkur:Júní